רובי קין

רוברט דייוויד "רובי" קין (באנגלית: Robert David "Robbie" Keane; נולד ב-8 ביולי 1980) הוא כדורגלן עבר אירי, ששיחק בעמדת החלוץ. היה קפטן נבחרת אירלנד והוא מלך השערים שלה. משמש כיום כמאמן כדורגל המאמן את מכבי תל אביב.

קריירה 
קין נולד בדבלין, בירת אירלנד. הוא הצטרף לוולבס בתור נער ועשה את הופעתו המקצוענית הראשונה ב-1997. הוא שיחק בקבוצה שתי עונות לפני שעבר לקובנטרי סיטי ב-1999. בזמן הקדנציה שלו בוולבס הוא עשה את הופעתו הראשונה בנבחרת (ב-1998). לאחר עונה בקובנטרי, הוא נרכש על ידי אינטר מילאנו אבל הושאל ללידס יונייטד בדצמבר 2000.

השאלתו של קין נהייתה קבועה במאי 2001. אבל הבעיות הכלכליות של לידס גרמו למועדון למכור רבים משחקניו הצעירים וקין נמכר לטוטנהאם הוטספר לקראת עונת 2002/2003, שם הוא שיחק עד סוף עונת 2007/08. ב-28 ביולי 2008 חתם רובי קין ל-4 שנים במועדון הכדורגל ליברפול. כעבור חצי עונה בה הבקיע חמישה שערים בלבד ב-19 משחקי ליגה, חזר לטוטנהאם. ב-1 בפברואר 2010 הוחתם קין במועדון הסקוטי סלטיק במסגרת עסקת השאלה מטוטנהאם, אליה חזר בסיום עונת . בתחילת 2011 הושאל לווסטהאם.

ב-15 באוגוסט 2011, עבר קין לקבוצה האמריקאית לוס אנג'לס גלאקסי המשחקת בליגת ה-MLS. קין חתם על חוזה לשנתיים והעברתו הוערכה בכ-3.5 מיליון ליש"ט. ב-8 בינואר 2012, הושאל קין לחודשיים לאסטון וילה מהפריימר ליג, בזמן תקופת הפגרה של ליגת ה-MLS.

במרץ 2014 האריך קין את חוזהו בלוס אנג'לס. בשש העונות ששיחק בלוס אנג'לס גלקסי זכתה הקבוצה שלוש פעמים באליפות (2011, 2012, 2014). קין הבקיע בכל שנותיו באמריקה  104 שערים לזכות קבוצתו.

ב-4 באוגוסט 2017 חתם באתלטיקו קולקטה ההודית. ב-28 בנובמבר 2018 הודיע על פרישה ממשחק פעיל.

נבחרת 
קין הוא שיאן ההופעות של נבחרת אירלנד בכל הזמנים, וכן הכובש המצטיין בתולדותיה, כשלזכותו 66 שערים ב-146 הופעות. קין ייצג את נבחרת אירלנד במונדיאל 2002 בו כבש שער בתוספת הזמן מול גרמניה במסגרת שלב הבתים. באותו הטורניר הודחה הנבחרת האירית בשלב שמינית הגמר. בנוסף, נכלל קין בסגל הנבחרת האירית בטורניר יורו 2012 בו הודחה הנבחרת בשלב הבתים, וכן בטורניר יורו 2016 בו הודחה בשלב שמינית הגמר.

קריירת אימון
ב-26 ביוני 2023 חתם לשנתיים במכבי תל אביב.

קישורים חיצוניים

הערות שוליים

כדורגלנים אירים
חלוצי כדורגל אירים
דבלין: כדורגלנים
כדורגלני וולברהמפטון וונדררס
כדורגלני קובנטרי סיטי
כדורגלני אינטר מילאנו
כדורגלני לידס יונייטד
כדורגלני טוטנהאם הוטספר
כדורגלני ליברפול
כדורגלני סלטיק
כדורגלני וסטהאם יונייטד
כדורגלני לוס אנג'לס גלאקסי
כדורגלני אסטון וילה
כדורגלני אתלטיקו קולקטה
כדורגלני נבחרת אירלנד
זוכי פרס ה-MVP של ה-MLS
כדורגלני מונדיאל 2002
כדורגלני יורו 2012
כדורגלני יורו 2016
מאמני כדורגל אירים
מאמני מכבי תל אביב
אירים שנולדו ב-1980